
Ilantad at labanan 

ang mga maka-imperyalista 

at anti-mahirap na “reporma” 

ng rehimeng US-Macapagal-Arroyo! 


umurahing gimik at mapagkunwaring maka- 

mahirap ang palabas ni Macapagal-Arroyo sa 

kanyang state of the nation address (SONA) 

sa pagbubukas ng ika-12 Kongreso nitong 
Hulyo 23. Nilaktawan niya ang paglalarawan ng kritikal 
na kalagayan ng bansa at naglahad na lamang 
ng programa ng kanyang gubyerno -- mga 
programang nakalutang sa hangin at ginayakan 
ng islogang “paglaban sa kahirapan”. 

Ang balangkas ng bagong programa ng rehimeng 
Macapagal-Arroyo ay hinugot lamang sa tadyang ng 
bangkaroteng Medium Term Development Program 
(MTPDP) o “Philippines 2000” ng rehimeng Ramos 
at “Angat Pinoy 2004” na bersyon nito ng rehimeng 
Estrada. Ang islogang “paglaban sa kahirapan” 
naman ay kinopya mula sa napatalsik na rehimen. 

Walang ibang esensyal na nilalaman at sinunod na 
balangkas ang bagong-bihis na MTPDP ng rehimen kundi 
ang imperyalistang “globalisasyon”. Pagpapatuloy lamang 
ito ng rehimeng Macapagal-Arroyo sa dati nang umiiral na 
malakolonyal at malapyudal na mga sanhi ng kahirapan, 
pagkaatrasado at kaapihan ng mamamayang Pilipino. 
Pinalabukan lamang ito ngayon ng maraming palamuti na 
nag-aanyong pagkalinga sa mahihirap. 

Apat ang sangkap ng naturang programa: (1) pagnenegosyo 
upang dumami ang trabaho, (2) modernisasyon ng agrikultura, 
(3) pagkalinga sa mga nagigipit na sektor ng lipunan, at (4) 
katarungan sa gubyerno. 


“Pagnenegosyo upang dumami 
ang trabaho” 


ara kay Macapagal-Arroyo, ang kalutasan sa malawakang 

disempleyo at kahirapan sa bansa ay nakasalalay sa patuloy 
at higit pang pagtataguyod sa imperyalistang “globalisasyon”. 
Nagbubulag-bulagan siya sa mas malaganap, mas matimbang 
at mas mapait pang realidad ng pagsasamantala, pang-aapi 
at pagpapahirap na idinudulot nito sa mamamayan, laluna 
sa masang anakpawis. 

Sentral sa lahat ng mga “repormang” ipinangangalandakan 
ng rehimen ang ibayo pang pagpapatupad ng liberalisasyon, 
deregulasyon, pribatisasyon at denasyunalisasyon ng natitira 
pang mga estratehikong industriya at public utilities sa 
bansa. 

Ang pagsasabatas ng Power Reform Act ang unang-unang 
salyada ng rehimen sa pagpapatupad nito. Magbubunga lamang 
ito ng ibayong dominasyon ng mga dayuhang monopolyo 
kapitalista at higit na pagpapalakas ng mga kakutsaba 
nilang mga lokal na monopolyo sa serbisyo sa kuryente at 
pagkakamal ng mga ito ng sobra-sobrang tubo. Lahat ng ito'y 
sa kapinsalaan ng mga konsumer ng kuryente at mamamayan 
sa bansa (para sa mas malawig na pagtalakay sa Power 
Reform Act, tingnan ang praymer na inihanda ng Kawanihan 
sa Impormasyon hinggil dito). 

Tampok din ang isyung pribatisasyon ng Social Security 
System (SSS), ang ahensya ng gubyerno na nangangasiwa 
sa seguro (pagpapalago ng mga impok at nagtitiyak mula 
rito ng mga benepisyo) ng mga empleyado at manggagawa 
sa pribadong sektor Ilalagay sa kamay ng mga pribadong 
dayuhan at lokal na kumpanya ang mahigit P174 bilyong 
pondo sa seguro ng 23 milyong myembro ng SSS. 

Sa loob ng tatlo hanggang apat na taon, ang pangunahing 

pinapangarap ng rehimen na aangklahan ng malaking 
pag-igpaw ng ekonomya ay ang pag-unlad ng 
information and communications technology (ICT 
o teknolohiya sa kompyuter at telekomunikasyon) 
sa bansa. Ngunit, sa isa o dalawang maliit na aspeto 
lamang- sa paglaganap ng paggamit ng cellphone 
at ng mga piniratang compact disk—at wala pa 
sa pinakamahahalagang aspeto nagkaroon ng 
malaking pag-unlad ang industriya ng ICT sa bansa. 
Dahil sa ibayong paglaganap ng mga ito sa bansa, 
ilan sa pinakamalalaking importasyon ngayon ng 
bansa ay mga cellphone, mga kagamitan para sa 
telekomunikasyon at mga kaakibat na materyal 
at kagamitang elektronik at elektrikal. Malaking 
bahagi (13.3%) rin ng bahagyang inilaki ng kita 
ng bansa sa loob ng kalahating taon ay mula sa 
pagseserbisyo ng mga cellphone at reproduksyon ng 
mga compact disk. Sa unang anim 
na buwan ng taon, umabot nang 
P27.7 bilyon ang pinagsamang 
kita ng Globe at Smart, 85% na 
mas malaki kaysa kinita nila sa 
parehong panahon sa nakaraang 
taon. Halos P48 bilyon o 55% ng 
kabuuang bagong puhunang inaprubahan ng Board 
of Investments (BOI) sa unang hati ng taon ay para 
sa pagpapalawak ng saklaw ng mga kumpanya sa 
telekomunikasyon. Napakalaki ng naibabaling mula 
sa kapasidad at rekurso sa produksyon ng bansa sa 
pagkakamit ng Pilipinas ng taguring “text capital of 
the world” o “pandaigdigang sentro ng text”. Ngunit, 
ang pagte-rext sa cellphone at panonood at pakikinig 
sa mga piniratang pelikula at musika sa compact disk 
ay di saligan sa pamumuhay ng malawak na masa 
at hindi rin maaasahang magbubunsod ng tunay na 
pagsulong ng ekonomya sa bansa. 

Ang hinahangad pa sana ng rehimen na 
mapauunlad na bahagi ng ICT ay ang larangan ng 
computer software development (paglikha ng mga 
program para sa computer) at data management 
(pagsasaayos ng mga datos). Malayong mangyari 
ang layunin ng rehimen na maipalaganap ang 
paggamit ng kompyuter at telekomunikasyon 
sa buong bansa, at laluna na gawing sentro ng 
serbisyong pang-internet sa Asia ang Pilipinas. 
Hadlang dito ang kasalukuyang makitid na 


ANG BAYAN “ Agosto 2001 


latag at abot ng interkoneksyon ng mga linya, 
pasilidad at paggamit ng kompyuter, internet 
at telekomunikasyon sa buong bansa laluna sa 
kanayunan at ang di episyenteng pamamahala at 
pagpapaunlad ng gamit dito ng gubyerno. Napakaliit 
na porsyento ng populasyon (8.3%) ang may 
cellphone at 4.1% lamang ang may teleponong 
landline. Wala pang 1% ang may kompyuter at 
higit na maliit pa rito ang umuugnay sa internet. 
Mas pundamental pang hadlang dito ang malalang 
katiwalian sa gubyerno, ang mababang pasweldo 
sa mga empleyado at ang pangingibang-bayan ng 
mas maraming propesyunal para maghanap ng mas 
mataas na sweldo. 

Sa panahon ding ito na dumadausdos ang 
industriya ng ICT sa daigdig, laluna sa US at maging 
sa mga tinataguriang “tigreng ekonomya” (o bagong 


Sentral sa lahat ng mga “repormang” ipinangangalandakan 
ng rehimen ang ibayo pang pagpapatupad ng liberalisasyon, 
deregulasyon, pribatisasyon at denasyunalisasyon ng natitira 
pang mga estratehikong industriya at public utilities sa bansa. 


industriyalisadong ekonomya) tulad ng Singapore 
at Taiwan, mahirap asahan na mag-isa at walang- 
batayang makabubwelo ngayon ang industriya ng 
ICT sa bansa. 


Ang pangunahin pang aangklahan ng rehimen 
upang mapaunlad ang industriya ng ICT sa bansa 
at imprastruktura para rito ay ang pag-akit ng 
dayuhang puhunan sa pamamagitan ng pagsasabatas 
ng lubusang deregulasyon at pribatisasyon ng 
naturang industriya sa bansa. 


Pangarap na lamang ang balak ng rehimen na 
pasiglahin ang mga midyum at maliliit na empresa. 
Hindi ito magagawa hanggang umiiral ang malalaking 
sagabal sa pagtatayo ng pambansang industriya: 
ang dominasyon at panggigipit ng imperyalismo 
sa pambansang ekonomya, ang pangingibabaw ng 
neokolonyal na kalakalan at kawalan ng anumang 
makatotohanang programa para sa pagsusulong ng 
pambansang industriyalisasyon, ang pagkaatrasado 
ng malawak na kanayunan, ang kabulukan at mga 
katiwalian sa gubyerno, at ang patakaran ng mababang 
pasahod sa mga manggagawa. 

“Modernisasyon ng agrikultura” 


apakatayog din ng pangarap ng rehimen na 

makalilikha ito ng isang milyong bagong 
trabaho sa agrikultura at pangingisda sa loob ng 
isang taon sa pamamagitan ng pagpapatuloy ng 
Agricultural and Fisheries Modernization Act 
(AFMA). Ang AFMA, na isinabatas noong 1997, ay 
agresibong humihikayat sa pagpasok ng dayuhang 
kapital sa agribisnes at nagdiriin sa produksyon ng 
mga tanim na pang-eksport, tulad ng 
asparagus at mga bulaklak, sa halip 
na palay at mais na pangkonsumo. 
Sa halip na tulungan ang papabagsak 
na agrikultura sa niyog, kung 
saan umaasa ang mahigit 25 
milyong mamamayan, sang-ayon 
sa programa sa pagpapatupad ng 
AFMA, nagpapapasok pa ang 
rehimen ng mga mamumuhunan 
mula sa Malaysia at paglalaanan sila 
ng 160,000 ektaryang lupain para 
gawing mga plantasyon ng palm. Ang 
langis ng palm ay kakumpitensya ng 
langis ng niyog sa pandaigdigang 
pamilihan. Dulot nito, mawawalan 
ng trabaho ang daan-daang libong 
magsasaka at manggagawa sa agrikultura ng 
niyog. 

Sa ilalim ng AFMA, ibinubwelo ang malawakang 
pagpapalit-gamit sa lupang agrikultural. Lalo 
lamang nitong winawasak ang kakayahan sa lokal 
na produksyon ng pagkain at ginagawang palaasa 
ang bansa sa pag-aangkat ng bigas, mais at iba 
pang pagkain. Isang taon pagkatapos maisabatas 
ang AFMA, bumagsak ang produksyon ng 
palay sa pinakamababang antas nito mula 1987. 
Ang produksyon ng mais ay bumagsak din sa 
pinakamababang antas nito mula 1984. Hindi 
trabaho ang nililikha ng AFMA kundi ibayong 
paglawak ng disempleyo at gutom sa kanayunan. 


Sa lala ng katiwalian sa gubyerno, wala rin 
namang maaasahang malaking ibubunga ang kahit 
gaanong kalaking badyet para sa agrikultura at 
pangingisda. Sa taas pa lamang ay nasasaid na 


4 


Pangunahin pang sagaba 
sa pagpapaunlad ng 
agrikultura at malawakang 
paglikha ng hanapbuhay 
sa kanayunan ang mahigit 
dantaon na at di nalulutas 
na problema sa pyuda 
at malapyudal na relasyon 
sa agrikultura at ang 
lumalaking kawalan ng 
nakararaming magsasaka 
ng lupang mapagtatamnan. 


ito dulot ng korapsyon at gapatak na lamang ang 
umaabot sa aktwal na implementasyon ng mga 
proyekto. 


Bukod sa mga ito, mas saligan at pangunahin 
pang sagabal sa pagpapaunlad ng agrikultura at 
malawakang paglikha ng hanapbuhay sa kanayunan 
ang mahigit dantaon na at di nalulutas na prob- 
lema sa pyudal at malapyudal na relasyon sa 
agrikultura at ang lumalaking 
kawalan ng nakararaming magsa- 
saka ng lupang mapagtatamnan. 
Anumang programa para sa 
pagpapaunlad ng agrikultura na 
hindi nakaangkla sa pagpapa- 
tupad ng tunay na reporma sa 
lupa ay walang pupuntahan. 

Matagal nang nasagad ang 
mga prontera sa bansa, kaya 
kaduda-duda ang pangako ni 
Macapagal-Arroyo na pamama- 
hagi ng 100,000 ektarya ng 
publikong lupain taun-taon. Ang 
marami rito ay magiging palabas 
na lamang na pamamahagi sa 
mga pambansang minorya at 
setler na dati na rin namang nagmamay-ari, 
naninirahan at nagsasaka sa mga “ipamamahaging” 
lupain. Sa aktwal ay pribado na ang mga ito 
ngunit wala pa lamang titulo kaya tinatawag pang 
“publikong lupain” para lamang may maiulat na 
naipamahagi. Ang pagbubukas ng mga bagong 
lupain mula sa napakanipis nang kagubatan at 
pinagbubuhatan ng tubig ay makasisira lamang 
sa kalikasan. 


Dahil wala namang ginagawa ang rehimen 
para basagin ang kapangyarihang pang-ekonomya 
at pampulitika ng mga panginoong maylupa, 
nananatiling pangako ang sinasabi ng rehimen na 
mamamahagi ito ng 100,000 ektarya ng pribadong 
lupain taun-taon. Napakaliit na nga nito kumpara sa 
10.3 milyong ektaryang dapat saklawin ng reporma 
sa lupa, kung saan 7.66 milyon ay pribadong 
pag-aari ng mga panginoong maylupa. Hanggang 

ngayon, mga 3% pa lamang ng huli ang aktwal 
na nasaklaw ng Comprehensive Agrarian Reform 
Program (CARP). 

Ang malawakang pagpapatuloy ng industriyal, 
komersyal, pang-turismo at residensyal na 
pagpapalit-gamit ng mga lupaing agrikultural ay 
hindi rin tumutugma sa pinalalabas ng rehimen na 
seryoso ito sa reporma sa lupa, laluna't nasaklaw 
na ang mga ito ng CARP. 

Ipinagwawalambahala ng rehimeng Maca- 
pagal-Arroyo ang mabigat na suliranin ng mga 
magsasaka at mamamayan sa pagbaha ng mga 


imported na agrikultural at iba pang produkto 
sa bansa, dulot ng “globalisasyon” at mga 
di-pantay na kasunduang pinasok ng gubyerno 
tulad ng General Agreement on Tariffs and Trade 
(GATT o Pangkalahatang Kasunduan sa Taripa 
at Kalakal) at World Trade Organization (WTO 
o Pandaigdigang Organisasyon sa Kalakal). Sa 
loob ng panunungkulan ni Macapagal-Arroyo, 
higit pang lalaki ang suliraning ito, laluna 
pagdating ng 2004-05 kung kailan ganap nang 
ipatutupad ang mga komitment ng Pilipinas sa 
GATT-WTO. 


“Pagkalinga sa mga nagigipit na sektor ng 


lipunan” 


ni Macapagal-Arroyo, kinikilala niya ang 

karaingan ng madla laban sa nagtataasang 
presyo ng mga bilihin at mababang sahod. 
Ngunit pabalat-bunga lamang ang pagkilala niya sa 
kalagayan ng mga manggagawa na nagigipit dulot 
ng mababang sahod. Wala siyang ginawa kundi ang 
sabihing umaasa siyang “magpapasya ang Kongreso 
o ang wage board sa nararapat na sweldo”. Ang 
panawagan niya sa mga negosyante na boluntaryong 
mag-abono ng pansamantalang Emergency Cost 
of Living Allowance (ECOLA) na aawasin din 
naman mula sa anumang itataas ng sahod ng mga 
manggagawa, gayundin ang paghahain ng mga 
barat na kapalit, ay pawang mga palatandaang hindi 
siya interesadong madagdagan ang sahod ng mga 
manggagawa. Sa kabilang banda, mabilis at kabi- 
kabila ang pagbibigay niya ng mga umento sa mga 
pwersa ang AFP at PNP. 

Binabantayan din daw ng rehimen ang presyo 
ng langis. Ngunit naging inutil lamang ang rehimen 
sa harap ng dalawang ulit na malaking pagtataas ng 
presyo ng langis sa loob ng kanyang maigsi pang 
panunungkulan. 

Ang gubyerno ay magbebenta rin daw sa 
mga pinakamaralita ng mas murang bigas sa 
pamamagitan ng “Tindahan ni Gloria Labandera” 
Kopya na naman lamang ito sa pakana ng “Erap 

Rolling Stores” ng nakaraang rehimen. Ngunit ang 
pagpili ng mga mabebenipisyuhan at mabibigyan 
ng passbook para mabentahan ng murang bigas 
ay daraan muna sa mga pulitikong nasa panig ng 
administrasyon. Magsisilbing instrumento ang 
ganito para sa kanilang bulok na pamumulitika. 
Masahol pa, isa lamang itong pakana upang ikubli 
ang pag-aalis mula sa National Food Authority 
ng tuwirang pagbebenta ng bigas sa publiko at 
paghahanda para sa tuluyang pagsasapribado ng 
NFA at liberalisasyon ng importasyon ng bigas. 

Mabibigyan din daw ng karapatang bumili ng 
sariling tirahan ang hanggang 150,000 maralitang 
pamilya taun-taon. Pero wala naman itong inilatag 
na paraan kung paano mababayaran ang ipagbibiling 
tirahan sa mga maralitang lunsod na wala namang 
trabaho. Ang mas saligan pang suliraning kailangang 
solusyunan sa bahagi ng milyun-milyong maralitang 
lunsod ay ang problema ng malawakang kawalan 
ng trabaho. 

Muling binubuhay ni Macapagal-Arroyo ang 
Emergency Employment Program (EEP) na unang 
inilunsad noong panahon ng kanyang ama, si dating 
Pangulong Diosdado Macapagal. Kinopya ito ng 
huli sa New Deal (Bagong Kaayusan) ni Presidente 
Franklin D. Roosevelt bilang sagot diumano sa 
matinding depresyon sa US noong dekada 1930-40. 

Pinapangarap ni Macapagal-Arroyo na lilikha 
ang kanyang EEP ng empleyo para sa 20,000 
katao taun-taon sa pamamagitan ng pagpapagawa 
ng kung anu-ano para lamang masabing may 
trabaho sila at may kaunting matuuwing sahod. 
Kalokohan ito dahil hindi tunay na kinakailangan 
at produktibo kundi mga gawa-gawang trabaho 
lamang ang ipagagawa sa kanila. Noon pa 
mang panahon ni Diosdado Macapagal, naging 
katatawanan at umani lamang ng kabiguan at 
maraming batikos ang EEP. 

Sa maraming ipinangako ni Macapagal- 
Arroyo sa mga maralita ng kanayunan at lunsod, 
sinikap niyang palabasing dito na pangunahing 


bumaling ang prayoridad ng rehimen. Subalit, 
walang tunay na nabago sa pagkatagibang ng 
mga prayoridad nito: gaya ng mga sinundan nito, 
hindi isinasaisantabi ng rehimeng US-Macapagal- 
Arroyo ang Automatic Debt Appropriations Act 
na patuloy na naglalaan ng pinakamalaking 
tipak 4046 ng pambansang badyet--para 
bayaran ang utang panlabas, na umabot na 
ngayon sa $53 bilyon. Dahil nasa pangunahing 
prayoridad pa rin ng rehimen ang mapanupil 
at di-produktibong AFP at PNP, nilakihan pa 
ang badyet ng mga ito para sa modernisasyon, 
pagtataas ng sweldo ng mga upisyal, kawal at 
pulis, pagpaparami ng CAFGU at iba pa. 


“Katarungan sa gubyerno” 


anawagan man nang manawagan si 

Macapagal-Arroyo ng moralidad sa 
gubyerno, wala siyang magagawa para 
mapagpasyang maiwaksi ang katiwalian dito, 
laluna sa matataas na antas ng burukrasya. Ito'y 
hanggat hindi mapagpasyang maiwawaksi at 
radikal na mapapalitan ang umiiral na reaksyunaryo 
at bulok na estado. 
Ang kabulukan sa 
estado ay itinatakda 
ng kinapapalooban 
nitong malakolonyal, 
malapyudal at 
burukrata-kapita- 
listang sistema ng 
paggugubyerno at 
pulitika sa bansa. Nananatili itong kliyenteng 
estado ng US, pinamumunuan ng mga uring 
malaking panginoong maylupa at kumprador 
burgesya at nagsisilbi lamang bilang palabigasan 
ng mga naghaharing uri at mga tauhan nila. Sa 
mga diskurso, papel at pagpapakitang-tao lamang 
ang paninilbihan nito sa interes ng mamamayang 
Pilipino. Nagmamalinis si Macapagal-Arroyo, 
dahil ang matinding galit ng mamamayan sa 
garapal na katiwalian at pandarambong ang 


Nakita Macapagal-Arroyo kung gaano rumagasa 
ang kilusang masa laban sa malalang katiwalian 
sa gubyerno at batid niyang maaaring maituon din 
ito sa kanyang rehimen kapag mailantad din ang 
pagpapatuloy ang malalang korapsyon hanggang sa 
kasalukuyan. 


nagpabagsak sa pinalitan niyang pangulo. Nakita 
niya kung gaano rumagasa ang kilusang masa 
laban sa malalang katiwalian sa gubyerno 
at batid niyang maaaring maituon din ito sa 
kanyang rehimen kapag mailantad din ang 
pagpapatuloy ang malalang korapsyon hanggang 
sa kasalukuyan. 

Ngunit maaga 
pa'y may sumisi- 
ngaw na ring mga 
kaso ng korapsyon sa 
palasyo. Si Miguel 
Arroyo, asawa ng 
pangulo, at mga 
malalapit sa kanya 
ang ngayo'y pangu- 
nahing nasasangkot sa mga kontrobersya. Pangita 
ang kanyang kamay sa ilang pagkakahirang sa 
mayayamang pusisyon sa gubyerno ng malalapit 
niyang kaibigan at kasosyo sa negosyo. Halimbawa 
nito ang pagkakahirang kay Pantaleon Alvarez 
bilang kalihim ng DENR at dalawa pang malalapit 
niyang kaibigan bilang vice-chairman/general 
manager at media consultant sa Philippine Charity 
Sweepstakes Office. 

Nasangkot din ang kalihim ng Department 

of Justice na si Hernando Perez sa paspasang 
pagbibigay sa Impsa Engineering Ltd., isang 
kumpanyang Argentine, ng halagang $450 bilyong 
proyektong pang-enerhiya sa Caliraya-Botocan- 
Kalayaan Power Complex at sa 
di nito pagdaan sa pagsusubasta 
bago inaprubahan. Ito ang unang- 
unang proyektong inaprubahan ng 
rehimen, wala pang isang linggo 
pagkaluklok nito. 

Pilit na binibigyang-matwid ni 
Macapagal-Arroyo ang kanyang 
tunguhing makipagkasundo at 
magbigay-daan sa iba't ibang 
hinihinging pribilehiyong pang- 
VIP at kapritso ng mga Estrada 
kaakibat ng pag-uusig at paglilitis sa kanila. Ito'y 
pagiging sensitibo lamang, aniya, sa damdamin 
ng mga patuloy na sumusuporta kay Estrada. 
Sa katunayan, nangangamba siyang mayamot sa 
kanya ang pamunuan ng Iglesia Ni Cristo at ang 
El Shaddai, na kapwa sumusuporta kay Estrada. 
Malinaw na natatawaran ang pagtataguyod ng 
rehimen sa puspusang pag-uusig at mabilisang 
paglilitis sa mga Estrada. Ang tanging pumipigil sa 
pagbibigay ng maraming kunsesyon at kumpromiso 
at nagtutulak sa puspusang pag-uusig sa mga Estrada 
ay ang masugid at militanteng pagbabantay ng mga 
progresibo at demokratikong organisasyon. 

Kaugnay nito, kailangan pa ring ipursige ng 
rehimeng US-Macapagal-Arroyo ang mga kaso 
laban sa mga Marcos at ang kagyat na pagbawi at 
pagbalik sa mamamayan ng mga nakaw na yaman 
ng mga Marcos. Gayundin ang imdemnipikasyong 
dapat matanggap ng mga 10,000 dating bilanggong 
pulitikal ng diktadurang Marcos, bunga ng 
napanalunan nilang kaso laban sa diktadura. 

Bago ang muling-pagbubukas ng usapang 
pangkapayapaan sa pagitan ng GRP at NDFP, 
dapat pinakawalan na ng rehimen ang lahat ng mga 
bilanggong pulitikal. Subalit, mahigit dalawang daan 
pa rin sa kanila ang nakakulong at mas dumami pa 
sila sa loob ng unang anim na buwan ng rehimen. 

Sa unang limang buwan pa lamang ng rehimeng 
US-Macapagal-Arroyo, may naitalang mayor na 

Ibayong tumitingkad ang 
militarismo at pagkapapet ng 
rehimeng US-Macapagal- 
Arroyo. Libu-libong mamamayan 
ang binibiktima ng kontra- 
rebolusyonaryong digma at 
paglabag sa karapatang-tao ng 
rehimen. 


50 insidente ng paglabag nito sa karapatang-tao at 
internasynal na makataong batas. Kabilang sa mga 
nabiktima rito ang 322 indibidwal (61 kababaihan at 
27 menor de edad): 103 pamilya, at 50 komunidad. 
Hindi pa kabilang rito ang mga 
mamamayang Moro na inaresto 
nang walang mandamyento sa 
Basilan at sa mga komunidad 
ng mga Moro sa Metro Manila, 
bunsod ng kabiguan ng AFP at 
PNP na sugpuin ang bandidong 
Abu Sayyaf. 

Kasunod ng pagsosona ng 
mga komunidad ng mga maralita 
ng lunsod noong unang linggo 
ng Mayo, sinona naman ang mga 
komunidad ng mga Moro sa Basilan at Metro 
Manila at nagsagawa ng mga pang-aaresto at mga 
pang-aabuso sa mamamayan. Ginamit ng rehimen 
ang deklarasyon nitong may “state of lawlessness” 
upang maglunsad ng todong-gera, magpalikas ng 
mga sibilyang populasyon, maghalughog ng mga 
tahanan at mang-aresto kahit walang mandamyento. 
Pagkatapos na pagkatapos ng matagumpay na 
pagpapapalaya sa Prisoner of War (POW) ng 
Bagong Hukbong Bayan na si Maj. Noel Buan 
ng Army, inoperasyon at sinalakay ng AFP at 
PNP ang malalawak na bahagi ng Mindoro, kung 
saan si Major Buan ay matagal na ibinimbin at 
pinalaya. Naglunsad din ang AFP ng mababangis na 
operasyong militar sa Central Luzon upang hawanin 
ang lugar para sa katiwasayan ng mga tropang US 
na kalahok sa Balikatan 2001 (noong Mayo) at 
CARAT 2001 (noong Hunyo), bilang bahagi ng 
pagpapatupad ng Visiting Forces Agreement sa 
pagitan ng US at Pilipinas. 

Sa pagtutuloy ng usapang pangkapayapaan sa 
pagitan ng NDFP at GRP, muling pinagtibay ng 
magkabilang panig ang Comprehensive Agreement 
on Respect for Human Rights and International 
Humanitarian Law (CARHRIHL). Ngunit wala 
pang ginagawa ang rehimeng US-Macapagal-Arroyo 
upang panghawakan at palaganapin ito sa mga san- 
datahang pwersa nito. Sa halip, ibayong tumitingkad 
ang militarismo at pagkapapet ng rehimeng US- 

Macapagal-Arroyo. Libu-libong mamamayan ang 
binibiktima ng kontra-rebolusyonaryong digma 
at paglabag sa karapatang-tao ng rehimen. 

Ang paglaban ng AFP sa Abu Sayyaf ay 
palaging bigo dahil may pakikipagsabwatan sa 
kanila ang ilang namumunong opisyal ng militar, 
pangunahin na ang mismong mga pinahaharap 
para labanan ang Abu Sayyaf (tulad ng kumander 
ng 1* Infantry Division na si Brig. Gen. Romeo 
Dominguez, kumander ng 1* Tabak Division 
na si Col. Narcise, kumander ng 18 IB na si 
Maj. Eliseo Campued at dalawa pang kapitan sa 
ilalim ni Colonel Narcise). Sa mula't mula pa 
lamang, ang pagtatayo ng Abu Sayyaf ay isang 
proyekto ng AFP para hatiin ang mga pwersang 
rebolusyonaryong Bangsamoro. Magkagayunpa- 
man, ginagamit ng rehimen, laluna ng mga 
militarista sa loob nito, ang pagkakataon ng 
pakikipaglaban ng mga pwersa ng AFP sa 
bandidong Abu Sayyaf upang muling subukang 
itulak ang mga itinatangi nilang militarista at 
pasistang panukala. Kabilang sa mga ito ang mga 
panukalang pag-iinstitusyonalisa ng sistemang 
National ID, pagpaparami ng mga CAFGU at 
paglelehitimo sa mga vigilante. Muli na namang 
itinutulak ang mga ito ng mga militarista sa 
rehimen hindi na lamang para sugpuin ang 
kriminal na Abu Sayyaf, kundi at laluna, para 
gamitin laban sa rebolusyonaryong pakikibaka 
ng mamamayan. Gayunman, tuwi-tuwina'y 
nabibigo ito bunga ng pagbatikos at paglaban ng 
mga demokratikong pwersa at mamamayan. 

Ang lahat ng ito'y palatandaan ng patuloy 
na pama- 
mayani ng 
mga milita- 
rista sa loob 
ng rehimen 


Gusto ng GRP na himukin ang 
suporta ng publiko sa kampanya 
ng papapasuko sa mga 


rebolusyonaryong armadong pi 

pwersa at ihanda ang isip ng Ka peg 

l g ng 

publiko sa paglulunsad ng GRP rehimen sa 

ng puspusang gera laban sa solusyong 
rebolusyonaryong kilusan. militar. 


Kaya naman sobra-sobra ang ginagawa 
ni Macapagal-Arroyo na panunuyo sa reaksyu- 
naryong militar at pulisya. Naglagay siya ng 
maraming retiradong heneral ng AFP at PNP 
sa kanyang gabinete at iba pang matataas na 
upisina ng gubyerno. Sunud-sunod ang bukas- 
palad na pagbibigay niya ng mga benepisyo sa 
mga upisyal, kawal at pulis. Ginawa niyang P10 
bilyon ang dating P4.6 bilyon na budget para 
sa modernisasyon ng AFP. Itinaas din niya ang 
kumpensasyon para sa mga kawal na namatay 
o nasugatan sa labanan. Ginawa rin niyang 
prayoridad ang ipinadala niya sa kongreso na 
panukalang batas para itaas ang sweldo ng mga 
elemento ng AFP at PNP. 

Sa gitna ng lahat ng ito, naghahanda ang 
mga militar na tagapayo niya ng panibagong 
bihis sa Oplan Makabayan, na sasalamin sa 
militaristang oryentasyon ng gubyerno at ng 
sandatahang pwersa nito sa pagharap sa usapin 
ng gera at kapayapaan sa halip na harapin ang 
mga sosyo-ekonomiko at pampulitikang ugat 
ng armadong tunggalian. Nasasalamin ito sa 
kautusan ng pangulo at ng DND sa lahat ng 
mga yunit ng AFP na maglunsad ng mga atake 
sa BHB upang pahinain ang pusisyon ng NDFP 
sa pakikipag-usapang pangkapayapaan nito 
sa GRP. Mabagal ang pag-usad ng usapang 
pangkapayapaan sa pagitan ng GRP at NDFP. 
Nabalam pa ito lalo dahil sa di makatwirang 
reaksyon ng GRP panel sa makatarungang 
pagparusa ng BHB sa pasistang si Col. Rodolfo 
Aguinaldo. Sa tulong ng mga anti-komunistang 
sosyal demokrata, naglulunsad ngayon ang 
GRP ng isang “opensibang pangkapayapaan” 
sa iba't ibang rehiyon at lokalidad sa bansa. 
Pero, hindi ito para payabungin ang kundisyon 
para sa kapayapaan, kundi ang kabaligtaran 
nito. Gusto ng GRP na himukin ang suporta ng 
publiko sa kampanya ng pagpapasuko sa mga 
rebolusyonaryong armadong pwersa at ihanda 
ang isip ng publiko sa paglulunsad ng GRP 
ng puspusang gera laban sa rebolusyonaryong 
kilusan. 

Gawing adyenda ng bansa 
ang mga saligang suliranin 
at ang pambansa-demokratikong 


kalutasan sa mga ito 


anim na buwan pa lamang ang rehimeng 

US-Macapagal- Arroyo. Pero, higit na 
nitong inilubog ang bansa sa mas malalim nang 
krisis pangkabuhayan at pampulitika. Hindi 
na kailangang hintayin pang mabigo ang mga 
bulaang pangako ng rehimen bago natin ilantad 
at labanan ang mga maka-imperyalista at anti- 
mamamayang programa nito. 

Hindi malulutas ng mga palamuti at panakip- 
butas lamang ang problema ng kahirapan sa 
bansa. Hindi ito malulutas nang hindi mapag- 
pasyang nireresolbahan sa pinakaugat ang mahigit 
daantaon nang umiiral at lalong papatinding mga 
saligang suliranin sa bansa sa imperyalismo, pyu- 
dalismo at burukrata kapitalismo. Lalong hindi 
makalulutas sa problema ang mga “solusyon” 
na higit pa ngang nagpapalala rito, tulad ng 
pagkakandarapa ng rehimen para suhayan pa 
ang mismong mga sanhi ng problema. Panguna- 
hin dito ang 


walang ren- Pangunahin sa mga “solusyong” higit pang 
dang pag- magpapalala sa problema ang walang rendang 
bubukas ng pagbubukas ng ekonomya para sa higit na pang- 
ekonomya aabuso ng malalaking dayuhang monopolyo at 
Si kin t lokal na komprador kapitalista sa ilalim ng pro- 
aabuso ng gramang “globalisasyon”. 
malalaking 


dayuhang monopolyo at lokal na komprador 
kapitalista sa ilalim ng programang “global- 
isasyon”. 

Mahigpit na kinakailangan 
at napapanahon ngayong palaga- 
napin at pagsikapang gawing 
adyenda ng bansa ang mga 
saligang problema ng mama- 

mayan bilang siyang pinagmumulan ng matind- 
ing kahirapan sa bansa, patampukin at igiit 
ang mga ito pangunahin na sa pamamagitan 
ng mga pagkilos sa lansangan, pagsusulong 
ng mga antipyudal na pakikibaka at iba pang 
pakikibakang masa, pagsusulong ng armadong 
pakikibaka, pagdaraos ng mga pampublikong 
talakayan at malawakang propaganda, gayundin 
sa pamamagitan ng pagkilos sa parlamento at 
pagsasalang ng mga ito sa usapang pangkapa- 
yapaan. Kailangan nating masugid na maiharap 
ang mga estratehikong usapin tungkol sa mga 
isyung panlipunan, kasabay ng puspusan pa 
ring pagharap at paglaban natin sa taktikal 
na balangkas sa bawat pakana ng rehimen. 
Kasabay ng mga pakikibaka natin para sa 
mga kagyat na panimulang lunas at benepisyo 
para sa mamamayan, kailangang malinaw na 
maihapag natin at maituro sa mamamayan na 
ang mga pangmatagalang 
solusyon ay nasa balangkas 
ng walang iba kundi ng pro- 
grama para sa pambansa- 
demokratikong rebolusyon 
ng bayan. 


[ANG SANOA REFORMAT NG REAWENGUSWACAPAGACARRONO 
Patuloy na paglala ng krisis 
pang-ekonomya sa bansa 


atuloy na lumala ang krisis pang- 

ekonomya sa bansa sa loob ng anim na 

buwang panunungkulan ng rehimeng 

US-Macapagal-Arroyo. Maging ang 
mga naghaharing uri ay niyayanig nitong 
krisis. Ngunit, ang pinakamatinding tinatamaan 
nito ay ang mamamayan, laluna ang masang 
anakpawis. 

Palagian ang krisis sa bansa dulot ng patuloy na 
pag-iral ng bulok na malakolonyal at malapyudal 
sistemang panlipunan na ibayong pinalalala ngayon 
ng krisis ng pandaigdigang sistemang kapitalista. 
Tumutungo ngayon ang huli sa pangkalahatang 
resesyon na may kasabay na deflation (pagkipot ng 
pamilihan, pagbagsak ng mga presyo at pagbagsak 
ng produksyon). Itong resesyon ay maaaring umabot 
nang ilang taon at lalo pa nitong padadausdusin 
ang ekonomya ng bansa. Pinakamatingkad na indi- 
kasyon ng krisis na ito ang matarik na pagbulusok 
ng produksyon at pagbagsak ng eksport nitong 
nakaraang anim na buwan. Mula sa abereyds na 
4.01% at rurok nitong 4.6% noong 2000, bumaba 
sa 2.5% ang tantos ng taunang paglago ng GDP 
(gross domestic product o kabuuan ng mga produkto 
at serbisyong ginawa sa loob ng bansa) sa unang 
limang buwan ng taon. Mas mababa ito sa inabot 
na 3.3% sa parehong panahon noong 2000 at 3.8% 
sa kagyat na sinundang kwarto. Kung susukatin 
sa kada tao, 1.5% lamang ang aktwal na taunang 
inilago ng GDP hanggang nitong Mayo. 


PAGBAGSAK NG SEKTOR NG INDUSTRIYA 

Ang bumabang paglago ng GDP ay dulot panguna- 
hin ng pagbagsak ng sektor ng industriya. Mula 
sa 4.4% sa parehong panahon noong 2000 at 
4.1% sa kagyat na sinundang kwarto, 0.1% 
lamang ang inilago ng sektor. Sinalamin ng 

ang pagdausdos 
ng kabuuang eksport ng bansa. Nagmistulang 
positibo ang GDP dahil sa pagtaas ng presyo at 
bahagyang paglago ng mga sektor ng serbisyo (4.5%, 
pangunahin na bunga ng paglawak ng pagserbisyo 
ng mga kumpanyang telekomunikasyon sa mga 
cellphone) at agrikultura (2.3%). Sa kabuuan, may 
pagbaba ng nagamit na kapasidad sa produksyon 
ng bansa mula 79.8% noong 1999 at 80.1% noong 
2000, tungo sa 77.8% nitong unang kwarto ng 2001 
at 76.3% nitong Mayo. 

Nitong ikalawang kwarto ng taon, higit pang 
sumadsad ang ekonomya. Matarik na bumulusok 
nang 24.7% ang eksport nitong Hunyo. Tinatayang 
ito na ang pinakamalalang pagbaba ng eksport 
mula pa noong dekada 1970. Ang produksyon para 
sa eksport ay 57.4% ng kabuuang produksyon ng 
bansa. 


Pinakamalaki ang 39.27% ibinagsak ng pag- 
eksport ng mga elektronikong pyesa. Sa kalakhan, 
reeksport lamang ito ng mga semiconductor, 
isang tipo ng pyesang elektronik, na bahagyang 
pinoproseso sa bansa para sa gamit ng industriya 
ng ICT sa ibang bansa. Ang ekport ng mga ito ay 
52.7% ng kabuuang eksport ng bansa. Bago ito 

nagsimulang bumagsak sa taong ito, umaabot pa 
ito nang 71.3% (2000) hanggang 72.5% (1999) 
ng kabuuang eksport ng bansa. Nakasandig 
sa ekonomya ng ICT sa US ang eksport ng 
mga pyesang elektronik ng Pilipinas. Dulot ng 
sobrang produksyon ng kompyuter, mga kaakibat 
na kagamitan at serbisyo at iba pang produktong 
elektronik na may mataas na teknolohiya, tuluy- 
tuloy na dumadausdos ang ekonomya ng ICT at 
ang kabuuan ng sistemang kapitalista. Manga- 
ngahulugan ito ng patuloy na pagbagsak ng 
kabuuang ekport ng bansa. Ang naghihingalong 
atrasadong ekonomya ng bansa ay lalo pang 
hinahatak padausdos ng papabagsak ngayong 
ekonomya ng ICT sa US at sa daigdig. 


Bumagsak din nang 9.1% ang eksport ng 
mga kasuotan. Ito pa rin ang pangalawang 
pinakamalaking eksport ng bansa at ang 76% nito 
ay sa US dinadala. May sobrang produksyon ng 
kasuotan sa daigdig at marami nang ibang ban- 


sang nagpapadala sa US ng mas murang kasuo- 
tan. Patuloy na dumadausdos ang produksyon 
ng kasuotan sa bansa at tinatayang lalo pa itong 
bubulusok bunga ng pagtambak sa bansa ng 
mga imported at smuggled (puslit) na kasuotan. 
Kalahati ng 300,000 tonelada ng kinokonsumong 
kasuotan sa bansa ay imported o smuggled. 
Noong mas maagang bahagi ng dekada 1990, 
umaabot sa 1.5 milyong spindle (ikid) ang 
pinoprodyus ng 12,000 kumpanya ng kasuotan 
sa bansa. Mula noon bumagsak na ang 9,000 
kumpanya at ngayon, 350,000 spindle na lamang 
ang pinoprodyus ng natitirang 3,000 kumpanya 
sa industriyang ito. 


Paglaki ng depisit sa balance of trade. Ang 
24.4% pagdausdos ng eksport ang pangunah- 
ing nagdulot ng biglang paglaki ng depisit sa 
balance of trade (BOT o balanse sa kalakalan) 
sa ikalawang kwarto ng taon. Ang naging 


Pinakamalalaking eksport ng bansa, Enero-Hunyo (dolyar) 


Eksport 2000 
Elektronikong pyesa 
Kasuotan 

Langis ng niyog 
Mwebles na kahoy 


2.230 bilyon 
227.69 milyon 
47.93 milyon 
44.90 milyon 


2001 % pagbagsak 
1.355 bilyon 
206.87 milyon 
35.04 milyon 
31.88 milyon 


(39.27) 
(9.1) 
(26.9) 
(29.0) 


Pinakamalalaking importasyon ng bansa, Enero-Hunyo 2001 (dolyar) 


Aytem Ikalawang kwarto Mayo 
Halaga % ng Halaga % ng 
(dolyar) kabuuan (dolyar) kabuuan 
Piyesang elektronik 537.05 20.6 554 milyon 20.7 
Gamit sa telekomu- 292.45 11:2 287 milyon 10.7 
nikasyon 
Petrolyo 276.36 10.6 274 milyon 10.2 


Pinagkunan: National Statistics Office 

sanhi ng pagbaba ng eksport ay ang pagbaba ng 
pandaigdigang pamilihan para sa mga ekport ng 
bansa. Nagbunga ito ng 531 milyong depisit sa BOT 
para sa buwan ng Hunyo. Ito ay sa kabila ng paglaki 
nang 4.6% lamang ng import ng bansa, mas mababa 
kaysa 10% paglago nito noong Mayo. Kakatwang 
pansinin na habang bumabagsak buwan-buwan 
ang importasyon ng mga pyesang elektroniko, 
lumalaki naman ang importasyon ng mga kagamitan 
sa telekomunikasyon (nasa antas ng 5260-5290 
milyon buwan-buwan) na nakatuon lamang sa 
pagpapalawak ng 4,000,000 tungo sa 7,000,000 
cellphone ang maseserbisyuhan ng Smart, 


Paglaki ng depisit sa balance of payments. Umabot 
na sa 5755 milyon (P37.75 bilyon sa palitang 
P50-51) ang depisit sa balance of payments (BOP 
o balanse ng kabayaran) ng bansa noong Abril. 
Kabaliktaran ito sa 5820 milyong sarplas sa BOP 
sa parehong panahon noong 2000. Pangunahing 
sanhi nito ang nabanggit nang paglaki ng depisito 
ng BOT, ang 16.8% pagliit ng kabuuang iniuuwi 
o ipinadadala ng mga migranteng manggagawa 
(mula $2.58 bilyon, naging 52.15 bilyon na lang), 
at ang malaking nailabas o naiuwing dayuhang 
kapital. 

Pag-atras ng dayuhang puhunan. Mula 


Globe at iba pang kumpanya sa telekomu- 
nikasyon sa bansa. 

Isang sanhi ng pagtaas ng halaga ng 
importasyon ang pagtaas ng halaga ng 
pambiling dolyar kumpara sa piso. Mula 
sa abereyds na P48.47-51 noong Marso, 
umabot na sa humigit-kumulang P53=$1 
nitong Hulyo ang palitan ng piso sa dolyar. 
Ang patuloy na pagbaba ng halaga ng piso 
ay nagdudulot ng mabuway na ekonomya 
at kawalan ng kumpyansa sa ekonomya 
sa bansa. Ipinapangarap ng rehimen na 
mapatataas pa at mapananatili ang halaga 
ng piso sa antas ng P50-S1. Pinanghi- 
himasukan na ng Bangko Sentral ang 
panlabas na palitan ng piso, kung kaya't 
pansamantalang naitaas uli ang halaga ng 


Kid 


noong 1997, ni bahagya ay hindi nabago 
ang negatibong gradong ibinigay ng 
Moodys at ng Standard & Poor---mga 
internasyunal na institusyon ng mga 
monopolyong kapitalista na nagsusuri sa 
kalagayan at risgo sa pulitika, ekonomya 
at pinansya at nagpapayo tungkol sa 
pamumuhunan sa iba't ibang bansa. Sa 
paggagrado nila, nalaglag ang bansa 
sa ika-29 noong 1997 tungo sa ika-40 
kamakailan lamang. Sa paggrado ng 
Merril Lynch, isa sa mga pangunahing 
international stock broker, mula sa dating 
ika-15 pusisyon ng Pilipinas sa mga 
“bagong-sibol na pamilihan” noong Enero 
2001, nalaglag ito sa ika-30 pusisyon sa 
ikalawang kwarto ng taon. 


piso sa P51-52-S1. 

Noong Abril, tumaas din nang mga 12% ang 
presyo ng langis sa pandaigdigang pamilihan. Dulot 
ng mga ito at iba pang dahilan, nagkaroon ng $81 
milyong depisit sa BOT nitong Mayo. Noong Abril, 
umabot na ito sa $477 milyon. Patuloy na lalala ang 
BOT ng bansa, dulot ng pagpapatuloy ng tunguhing 
padausdos ng mga eksport at gayundin ng halaga 
ng salapi ng bansa. 


Krisis sa pamumuhunan at pinansya ng bansa. 
Ang pagdausdos ng produksyon at eksport ng bansa 
at pagmahal ng importasyon ay nagdudulot ng 
ibayo pang paglalala ng krisis sa pamumuhunan at 
pananalapi ng bansa. 

Sa unang limang buwan ng taon, 
bumulusok nang 292% ang kabuuang direktang 
puhunang ipinasok sa bansa. Sa panahong ito, 
bumagsak nang 29.59% ang direktang dayuhang 
puhunan habang 50.76% naman ang ibinagsak ng 
portfolio investments (ispekulatibong kapital). Ang 
ispekulatibong kapital ay nagbunsod ng artipisyal na 
“paglago” sa ekonomya ng Pilipinas bago ang krisis 
pampinansya ng 1997. Kabilang sa nag-atras ng 
puhunan mula sa Pilipinas ay mga kumpanya mula 
sa US, Germany, Japan, Hong Kong at Australia. 

Kaugnay nito, bumagsak nang 57% ang 
pangkalahatang pamumuhunan sa mga pampubliko 
at pribadong kumpanyang nasa loob ng mga “special 
economic zones”. Sa unang pitong buwan sa 2001, 

halos 60% ang ibinagsak ng mga bagong puhunan 
habang 61% ang ibinaba ng ipinapasok na kapital 
sa mga nakatayo nang kumpanya sa loob ng mga 
“ecozone”. Karamihan sa mga kumpanyang ito 
ay gumagawa ng mga produktong elektroniko at 
pang-information technology. 

Noong 1992-98, ang nailalabas na direktang 
puhunan mula sa bansa ay karaniwang $1.25 
bilyon taun-taon. Biglang ibayong lumaki ito 
noong nakaraang dalawang taon. Naging 518.19 
bilyon noong 1999 at 514.97 bilyon noong 2000. 
Nitong unang limang buwan ng taong ito, 57 


Talaan ng dayuhang puhunan sa Pilipinas 
Enero-Mayo (bilyong piso) 


pinakamataas sa nakaraang walong taon. Noong 
Marso 2000, 11.83% lamang ng GNP ang napunta 
rito. 

Dahil sa malaking depisit sa badyet ng 
gubyerno, naghahagilap ng mga bagong mauutang 
ang rehimen kaya hihigit pa ang utang panlabas ng 
bansa sa 552.45 milyon, na siyang pinakamataas 
na antas na inabot na nito sa nakaraang taon. 


Higit na pagkabangkrap ng gubyerno. Higit 
kailanman, patuloy ang ibayong paglaki higit 
kailanman ng depisit sa pambansang badyet. 
Mula P50 bilyon noong 1998, naging 
P111.7 bilyon ito noong 1999 at P134.2 
bilyon noong 2000. Sa unang hati nitong 
taon, umabot na ito sa P79.6 bilyon. 


2000 


Tinatayang aabot ito nang P147 bilyon 
o mahigit sa buong 2001. 


20.22 
95.05 


Direktang dayuhang puhunan 


Ispekulatibong kapital 
Pinagkunan: Bangko Sentral ng Pilipinas 


Walang ibang masusuotan ang 
gubyerno para mapunan ang lum- 


bilyon na ang lumabas. 

Mula sa nakaraang taon lumaki rin nang 
18.1% (51.23 x- $1.5 bilyon) ang kapital na 
lumabas sa bansa para sa pagbabayad ng interes at 
repatriation (pag-uuwi) ng kita ng mga dayuhang 
korporasyon. 


Malaking utang panlabas ng bansa. Ang utang 
panlabas ng Pilipinas nitong Marso 2001 ay 
umaabot sa 549.95 milyon. Ito ay 64.6% ng GNP 
(kabuuang produksyon ng bansa sa loob at labas 
ng bansa). Bahagya itong bumaba mula sa 552.45 
milyon noong nakaraang taon (64.7% ng GNP) 
matapos magkaroon ng rescheduling (pagbibigay 
ng dagdag na palugit sa pababayad) ang mga utang 
ng Pilipinas. Sa kabilang banda, lumaki ang tantos 
ng pagbabayad sa utang. Ang pagbabayad ng 
utang panlabas ng bansa ang malaking kumakain 
ng kita ng bansa. Nasa antas na ito ng $6 bilyon 
(P300 bilyon sa palitang P50-S1) taun-taon. 
Nitong Marso, umabot sa 17.24% ng GNP ang 
napupunta sa pagbabayad ng utang panlabas, 

alalang depisit kundi ang higit pang 
pagbebenta ng mga korporasyon at 
public utilities na pag-aari ng gubyerno, higit 
pang pagbubuwis sa mamamayan at ibayo pang 
pangungutang. Higit pang ibabaon ng gubyerno 
ang mamamayan sa utang. Ang utang nito, na 
nasa antas pa lamang ng P2,166 bilyon noong 
2000 ay umabot na sa P2,575.4 bilyon nitong 
Hulyo. Ang P1,103.4 bilyon o 42.8% nito ay 
mula sa loob ng bansa at ang P1,472 bilyon 
(529.44 bilyon sa palitang P50-51) ay mula 
sa labas ng bansa. 


Ngunit, sa kabalintunaan, halos kalahati na ng 
badyet at kita ng gubyerno ang napupunta sa pag- 
babayad ng mga utang. Lalo lamang nagpapalaki 
ito sa gastos at depisit ng gubyerno. Habang 
lumalaon, lalong lumalaki ang binabayaran ng 
gubyerno na serbisyo sa utang. Noong 1997, 
26.6% ng kita nito ang ibinayad ng gubyerno sa 
serbisyo sa mga utang: 35.4% noong 1998, 42.9% 
noong 1999; at 44.3% noong 2000. Umaabot na 
ito sa 46% nitong Hunyo (30.1% para sa interes 
at 15.9% para sa amortisasyon). 

Matinding tama ng krisis 


Higit na tuminding kahirapan. 
Ang patuloy na paglala ng 
krisis sa ekonomya ng 
bansa ay nagdudulot ng 
papatinding kahirapan sa 
mamamayan, laluna 
sa panig ng masang 
anakpawis. Ayon 

sa pahayag ng 
National Statistical Coordination Board ng 
gubyerno, lumala ang karalitaan sa bansa mula 
36.8% noong 1997 hanggang 40% nitong 2000. 
Itinuturing ng NSCB na maralita ang isang 
pamilyang may anim na myembro kung mababa 
sa P12,000 (o P461.54 sa bawat araw ng paggawa) 
ang kinikita nito sa isang buwan. Higit pa rito 
ang karalitaan kung susundin ang pamantayan ng 
National Wages and Productivity Commission, 
isang ahensya sa ilalim ng DOLE. Ayon sa NWPC, 
kailangan ng P15,270 (o P587.31 sa bawat araw ng 
paggawa) para lamang mapunan ang saligang mga 
pangangailangan sa pamumuhay ng isang anim- 
kataong pamilya. Sa survey naman na ginawa nitong 
Marso ng Social Weather Station, isang pribadong 
ahensya sa pananaliksik, 15% ---pinakamataas na 
sa kasaysayan ng bansa--ang nagugutom, at 59% 
ang tumuturing sa sarili na maralita. Mahigpit 
ang kaugnayan ng ibayong paglala ng karalitaan sa 
bansa sa higit na lumalaking bilang ng mga walang 
trabaho, kasabay ng kababaan ng sweldo ng mga 
manggagawa. 


Lumalalang kawalan ng trabaho at pagbagsak ng 
kabuhayan. Ayon sa upisyal na istadistika ng 
gubyerno, nitong ikalawang kwarto ng 2001, mahigit 
4.1 milyon na o 13.3 % ng pwersa sa paggawa 
ang walang hanapbuhay. Malaki ang iniakyat nito 
mula sa abereyds na 9.8% noong 1999, 11.1% 
noong 2000, at 11.4% noong unang kwarto ng 2001. 

sa mamamayan 


May 5.4 milyon o 17.5% pa ang walang sapat na 
hanapbuhay. Maging sa mga may trabaho, 2.7% 
ang hindi nakapagtrabaho at 38.7% ang 
nagtrabaho nang kulang sa 40 oras sa loob 
ng isang linggo. 
Hindi pa kasama sa upisyal na bilang 
ng mga walang trabaho at walang sapat 
na trabaho nitong ikalawang kwarto 
ang mga 4.3 milyong nagtatrabaho 
para sa pamilya nang walang bayad. Malaki rin 
ang iniakyat nito mula 3.3 milyon noong 1999 
at 3.4 milyon noong unang kwarto. Mula sa 11.5 
milyong “nagtatrabaho para sa sarili”, kalakhan sa 
agrikultura at sa sektor ng serbisyo, malaki-laki 
pa ang bilang ng mga alanganin ang hanapbuhay, 
tulad ng mga dispatser ng dyipni, sidewalk vendor, 
basurero at iba pang nasa tinataguriang impormal 
na sektor. Ni hindi rin isinasama sa mismong bilang 
ng pwersa sa produksyon ang 15.1 milyong mga 
maybahay, estudyante, retirado at may kapansanan, 
na pawang hindi nagtatrabaho. 

Sa halip na lumaki, lumiit pa nga ang bilang 
ng mga may trabaho. Noong 1999, lumiit na ito 
nang 458,000 kumpara sa 1998 at noong isang taon, 
lumiit pa ito nang karagdagang 223,000. Patuloy 
itong lumiliit sa ilalim ng kasalukuyang rehimen. 
Mula Enero hanggang Mayo 2001, umabot na sa 
218 kumpanya ang nagsara at 817 ang nagbawas 
ng mga manggagawa. Bunga nito, mahigit 26,000 
manggagawa ang nawalan ng trabaho. Mula sa 
hanay naman ng mabababang kawani ng gubyerno, 
may nakatakda pang 100,000 tatanggalin sa trabaho 
sa pamamagitan ng pagsusulong ng programang 
pribatisasyon ng mga korporasyong pag-aari ng 
estado. 

Dagdag dito, may mahigit isang milyong 
magsasaka taun-taon ang natataboy ng sobrang 
kahirapan at kawalan ng lupang masasaka at 
hanapbuhay sa kanayunan, bumubuhos sa kalunsuran 

para maghanap ng trabaho at dumaragdag lamang 
sa puu-puong milyon nang maralita ng lunsod. May 
1.3 milyon ang nataboy ng kahirapan sa kanayunan 
noong 1998-99, 1.5 milyon noong 1999-2000, 
at tuluy-tuloy pang lumalaki ang bilang na ito. 
Taun-taon din ay mayroon pang 800,000 hanggang 
1,000,000 kabataang naidaragdag bilang bagong 
pwersa sa paggawa. Naghahanap din ng trabaho 
ang mga ito. 


Time bomb ng mga migranteng manggagawa. Ang 
tanging sumasalo sa malaki at patuloy na lumalaking 
disempleyo ay ang maramihang eksport ng lakas- 
paggawa. Ang kanilang iniuuwi o ipinadadalang $7 
bilyong dolyar taun-taon ang isa sa pangunahing 
sinasandigan ng ekonomya at pinansya ng bansa 
sa ngayon. Bumubuo ito ng halos 40% ng GNP ng 
bansa. Dulot ng paglala ng disempleyo ngayon, 
lalong dumaraming Pilipino ang nangingibang- 
bansa. Mayroong 2,300 ang lumalabas sa 
bansa araw-araw para 
maghanap ng trabaho. 
Tinatayang sa loob 
ng isang taon ay 
isang milyon pa ang 
maidaragdag sa mahi- 
git pitong milyon | 
nang migranteng 
manggagawang nasa | 
ibayong dagat. Suba- 
lit hindi malayong masasagad na rin ang mga 
oportunidad sa trabaho rito. Simula 1999, 
malawakang nagtanggal nang mga manggagawang 
dayuhan ang mga bansa sa Asia. Patuloy na 
ipinatutupad ng gubyerno ng Saudi Arabia ang 
“Saudization”, kung kaya pauuwiin na ang 800,000 
Pilipino na nagtatrabaho roon. Sa kasalukuyan, 
mayroong 60,000 manggagawang Pilipino sa mga 
pagawaan ng alahas ang pinauwi. Isang lumalaking 
time bomb ang malaking bilang ng migranteng 
manggagawa, na sasambulat sa dambuhalang krisis 
sa empleyo at kabuuan ng ekonomya kapag mapilitan 
nang magsiuwian ang kalakhan sa kanila. 


Napakababang sahod. Malaalipin na pagpapasahod 

naman ang dinaranas ng mga may trabaho. Ang P250 
minimum na arawang sahod ay wala pang kalahati 
ngayon ng P587.31 na minimum na kailangan sa 
isang araw para buhayin nang disente ng isang 
manggagawa ang kanyang anim-kataong pamilya. 
Magpagayunman, mas marami pang pagawaan 
at empresa ang hindi pa rin nagpapatupad 
nito. Iginigiit ng kilusang manggagawa at ng 
mga sumusuporta rito ang pangangailangan ng 
pagsasabatas ng P125 karagdagan sa arawang sahod 
ng mga manggagawa. Ngunit walang ginagawa 
ang rehimeng US-Macapagal-Arroyo para rito at 
sa halip ay sinisikap nitong linlangin ang mga 
mangagawa sa pamamagitan ng paghahain ng 
kaunting mumo. 


Pagtataas ng mga bilihin at gastusin. Ang mababang 
sahod ng mga manggagawa ay malayong iniwan 
na at patuloy na iniiwan ng pagtataas ng presyo ng 
mga bilihin. Papataas ang tantos ng implasyon mula 
pa 1999. Nasa 6.8% na ito ngayong Hulyo, mula 
sa 6.5% noong Mayo at 4.3% noong katapusan ng 
2000. Ang pangunahin pang tumataas ay ang presyo 
ng mga saligang pangangailangan ng masa tulad ng 
pagkain at mga inumin, pabahay (housing services) 
at mga serbisyo. Pangunahing humahatak sa pagtaas 
ng mga ito ang tuluy-tuloy na pagtaas ng presyo 
ng langis, pagbaba ng halaga ng piso sa palitan at 
ang mataas na tantos ng interes. Ang pumipigil na 
lamang sa higit pang pagtataas ng presyo ng mga 
bilihin ay ang malaking kabawasan sa kinokonsumo 
ng mamamayan, dahil sa kawalan ng pambili. Ang 
purchasing power (kakayahang bumili) ng piso 
noong 1994 ay makabibili na lamang ng halagang 
P0.62 ngayon. 

Maging ang mga batayang serbisyong panlipunan 
ay nagiging mas mahal na rin para sa mamamayan 
at laluna para sa batayang masa. Sa pagpapatupad 
ng Power Reform Act, kunwa'y ibinaba nang 
30 sentimo ang batayang singil sa kuryente, 
pero binabawi naman ito sa paniningil ng 
karagdagang universal charge (pangkalahatang 
singil) sa kuryente. Bago nito, pinahintulutan din ng 
Malakanyang ang pagtataas ng singil ng Maynilad 
sa tubig. Nakasalang ngayon ang panukalang itaas 

sa 21% (mula 8.446) ang kakaltasin sa sweldo ng 
mga manggagawa at empleyado para sa kanilang 
bahagi ng kontribusyon sa SSS. Para umano ito 
makabawi ang SSS sa ilang bilyong inilugi nito 
sa mga nakaraang taon, dulot ng mga katiwalian 
sa pamamahala sa pondo na kagagawan ng mga 
pinuno nito at ng pinatalsik na rehimen 

Higit pang kahirapan ang maaasahan ng 
malawak na masa ng sambayanan sa ilalim 


ng patuloy na pag-iral ng bulok na sistemeng 
malakolonyal at malapyudal sa bansa, laluna bunga 
ng masugid na pagtataguyod at pagpapatupad 
ng rehimeng US-Macapagal-Arroyo sa 
“globalisasyon” at iba pang patakaran ng 
imperyalista. Kailangang ilantad at labanan ang 
mga pagkukunwari at lalo pang pagpapalala ng 
rehimen sa mga kagyat at saligang suliranin ng 
mamamayan. 


MGA KAGYAT NA KAHILINGAN NG MAMAMAYAN 


Nagdaos ng People 's Summit (Kataastaasang Kapulungan 
ng Mamamayan) ang iba 't ibang militante at progresibong 
organisasyong masa para tasahin ang kalagayan ng bayan 
at tukuyin at pagkaisahan ang igigiit na kahilingan ng 
masang naghihirap. Ginanap ang patitipon noong Lang @ 
19, 2001 sa Film Center, UP Diliman, Quezon City. Ang G 


deklarasyong pinagtibay rito ay inihapag sa pagbubukas ng 
ika-12 Kongreso para itapat sa state of the nation address 
INE 


ni Macapagal-Arroyo. 


Isang mainam na bagay ang pangkalahatang deklarasyon Ef 
binuo ng People’s Summit. Malinaw na tinukoy nito 
ang mga mahigpit na kinakailangang ipaglaban ng 
mamamayan para sa kanilang kagyat na benepisyo at 
panimulang lunas sa harap ng mga hagupit ng umiiral 


CS 


na sistemang panlipunan at dala-dala nitong krisis. 
Ang mga ito ang lalamnin ng mga pang-araw-araw na laban ng mamamayan. Mahalagang 
maiugnay ang mga pang-araw-araw na laban sa mga estratehikong usapin na nilalaman ng 


pangmatagalang laban ng mamamayan. 


ang pagbulusok ng ekonomya. Tumataas 

ang presyo ng mga serbisyo't bilihin 
habang bumabagsak ang halaga ng sahod. Tulad 
ng mga naunang gubyerno, itinataguyod ng 
pamahalaang Macapagal-Arroyo ang mga patakaran 
ng imperyalistang globalisasyon na nagdudulot ng 
napakalaking pinsala sa ating bayan. Sa halip na 
itakwil, ipinagpapatuloy pa nito ang mga bigo at 
kontra-mamamayang patakaran ng liberalisasyon, 


S anim na buwang nakalipas, tuluy-tuloy 

deregulasyon at pribatisasyon. Inuuna nito ang 
interes ng dayuhang monopolyo kapital, mga 
dambuhalang negosyong lokal at malalaking 
panginoong maylupa bago ang interes ng mga 
manggagawa, magsasaka at iba pang inaapi at 
pinagsasamantalahang uri. 

Walang makabuluhang repormang pang- 
ekonomya ang bagong pamahalaan. Wala itong 
maibigay na kahit kagyat o pansamantalang lunas 
man lamang sa kahirapan ng mamamayan. Sa halip, 

pinagkakaabalahan nito ang mga pakitang-taong 
hakbang na naglalayong makabig ang suporta ng 
mga maka-Erap sa masa. 

Ang matinding karukhaan ng masa ay 
pinabibigat pa ng kawalan ng hustisya at tuluy- 
tuloy na paglabag sa mga karapatang-tao. Halos 
ipagbawal na ang welga at pagtatayo ng mga 
unyon sa mga pabrika. Bagamat wala na raw 
ang patakarang “todo-gera” ng rehimeng Estrada, 
nagpapatuloy sa buong kapuluan ang militarisasyon 
at mga opensibang militar na labis na sumasalanta 
sa masa laluna sa kanayunan. Mistulang pinaiiral 
ang batas militar sa Timog Mindanao sa ngalan ng 
pagpuksa sa Grupong Abu Sayyaf. 

Samantala, malabo pang makamit ang 
katarungan sa mga kasong kriminal laban 
kina Estrada at kanyang mga kakutsaba. Nakaba- 
bahala ang mga senyales ng maniobra at 
pakikipagkompromiso sa kasong ito. Kailangan 
ding pag-ibayuhin ang pag-uusig sa kaso ng ill- 
gotten wealth (nakaw na yaman) ng mga Marcos 
at ng kanilang mga kroni at ng mga paglabag sa 
karapatang-tao sa panahon ng diktadura. 

Tunay ngang hindi pa nakakamit ang lubos na 
katarungan at pagbabago na inaasam sa People 
Power 2. Kailangan pang pag-ibayuhin ang militante 
at sama-samang pagkilos para sa mga kagyat at 
pangmatagalang interes ng sambayanan. Kailangang 
ipaalala sa pamahalaang Macapagal-Arroyo ang 
malaking pananagutan nito sa taumbayan. 

Kung gayon, sa bisa ng PEOPLE'S SUMMIT, 
isusulong ang sumusunod na kahilingan ng 
mamamayan: 


1) MGA KAGYAT NA HAKBANG PARA SA 
KALUWAGAN NG MASANG NAGHIHIRAP: 


e P125 across-the-board na dagdag sa sahod 
ng mga pribadong manggagawa 

e P3000 across-the-board na dagdag sa sweldo 
ng mga kawani ng gubyerno 

e pagkontrol sa presyo ng mga pangunahing 
bilihin at serbisyo 

e pagtigil sa lahat ng demolisyon, paglulunsad 
ng on-site relocation at programang 
pangkabuhayan sa mga maralitang-lunsod 

e paghinto ng lahat ng pagpapalit-gamit ng 
lupang sakahan at pagtigil sa pagpapalikas 
ng mga magsasaka 

e pagkilala sa karapatan ng pambansang 
minorya sa lupang ninuno 

e pagtigil sa liberalisasyon ng kalakalan sa 
mga produktong agrikultural 

e pagtigil sa mga di-makatarungang singil sa 
mga migranteng Pilipino 

e pagtigil sa pagbabayad ng mga di-maka- 
tarungang utang panlabas at pagtigil sa 
awtomatikong paglalaan ng pondo na 
pambayad-utang 

e pagdagdag ng pondo para sa batayang 
serbisyong panlipunan tulad ng edukasyon, 
pabahay at kalusugan 


2) PAGTIGIL SA PAGSASAPRIBADO NG NAPOCOR, 
NFA, SSS AT IBA PANG MGA AHENSYA AT MGA 
SERBISYONG PAMPUBLIKO, LALUNA ANG MGA 
PAMPUBLIKONG OSPITAL 


3) MABILIS NA PAGLILITIS SA DATING PANGULONG 
ESTRADA AT MGA KAKUTSABA SA KASONG 
PLUNDER NA MAY “FULL MEDIA COVERAGE” 


4) PAGTAGUYOD AT PAGTATANGGOL SA MGA 
KARAPATANG PANTAO 
e pagtigil sa militarisasyon sa kanayunan 
e pagpapalaya sa lahat ng bilanggong 
pulitikal 
e indemnipikasyon ng mga biktima ng 
paglabag ng karapatang pantao sa panahon 
ng batas-militar 
e pagpapawalang-bisa sa mga mapanupil na 
batas 
e pagpapatupad ng CARHRIHL, laluna 
ang pagbubuo at pagpapaandar sa Joint 
Monitoring Committee 
e pagtigil sa mga opensibang militar laban sa 
mamamayang Moro at lansakang paglabag 
sa mga karapatang-tao at sa Internasyunal 
na Makataong Batas 
e paggawad ng hustisya at serbisyong ligal 
para sa mga migranteng bilanggo 

Pribatisasyon ng Social Security System, 
patuloy na nilalabanan 


alang balak ang rehi- t ) FA) 

meng Macapagal- TY 

Arroyo na isaisantabi 
ang plano nitong pagsasapribado 
sa Social Security System (SSS) 
sa kabila ng mariin at malawakang 
pagtutol dito ng mga empleyado 
ng SSS. 

Ang SSS, na planong isapribado 
pagsapit ng 2004, ay isa lamang sa mga 
institusyong pampinansya at korporasyon ng 
gubyerno na isasapribado sa utos ng International 
Monetary Fund. Kamakailan lamang ay inaprubahan 
na ang pribatisasyon ng National Power Corporation. 
Nakaamba na rin ang pagsasapribado ng National 
Housing Authority, National Food Authority at iba 
pang ahensya ng gubyerno. 

Mula pa noong huling bahagi ng Mayo, 
naglunsad na ng mga piket ang mga empleyado ng 
SSS upang labanan ang pribatisasyon nito. Subalit 
hindi pinakinggan ang kanilang mga hinaing. 
Bagkus ay nilinlang ng presidente ng SSS na si 
Vitaliano Nañagas ang mga empleyado nang sabihin 
nitong hindi na itutuloy ang planong pagsasapribado 
sa naturang ahensya sa seguro. Sa halip, ang gagawin 
na lamang daw ay outsourcing o ang pagkuha ng 
serbisyo mula sa labas ng SSS para gampanan ang 
trabaho ng kumpanya. 

Ang outsourcing ay tusong paraan para baha- 
bahaging isapribado ang buong SSS. Kaakibat 
nito, binuwag na ang Information Technology 
Management at ang Health Care Program at 
ipauubaya na sa mga pribadong entidad ang 
Information Technology at Assets and Loans 
Department. 

Ang outsourcing ng Information Technology ng 
SSS ay paghahanda para sa lubos na pribatisasyon 
ng kumpanya. Pinag-iinteresan ito ng maraming 
pribadong korporasyon dahil isa ang SSS sa may 
pinakamaunlad na sistema sa kompyuter sa buong 
Asya para sa pagpoproseso ng mga pensyon. 

Target 
ding buwagin 
at saklawin ng 4 
outsourcing ang mga 
departamentong may kinalaman 
sa iba pang serbisyo, tulad ng 


bookkeeping, accounting, payroll, hiring, 
human resources administration, cash management 
and control, financial reporting, tax reporting, 
accounts receivable collection, accounts payable 
administration, customer statements processing, 
customer call centers, distribution logistics, 
transaction processing centers, temporary staffing 
at website design. 

Sa gayon, lubhang nanganganib ang seguridad 
sa trabaho ng may 4,000 empleyado ng SSS. Higit 
dito, nanganganib ang interes ng 23 milyong kasapi 
ng ahensya sa seguro. 

Ang pondo ng SSS, na nagkakahalaga ng P174 
bilyon, ay nagmula sa mga kontribusyon ng mga 
kasapi, na kalakha'y mga ordinaryong manggagawa 
at empleyado sa pribadong sektor. Buwan-buwan, 
kinakaltasan ang kanilang sahod o sweldo ng mula 
P84 hanggang P782. Kapalit nito ang mga benepisyo 
sa pagreretiro, pagkakasakit, panganganak at iba pa 
na pahirapan pang makuha ng mga nag-impok. 

Ang pribatisasyon ng pamamahala sa dam- 
buhalang pondong ito ang pangunahing target 
ng pribatisasyon ng SSS. Sa pamamagitan ng 
pribatisasyon nito, anumang pribadong kumpanya 

sa pinansya na mamamahala rito ay makahuhuthot 
ng napakalaking tubo mula sa malaking impok at 
seguro ng 23 milyong manggagawa at empleyado 
sa bansa. 

Dahil sa laki ng pondo ng SSS, dati nang pinag- 
linteresan ito ng mga tiwali at gahamang upisyal 
ng gubyerno. Naging isa ito sa mga palabigasan ng 
pinatalsik na si Joseph Estrada nang utusan niya ang 
dating presidente ng SSS na si Carlos Arellano na 
gamitin ang P1.1 bilyon mula sa pondo ng 
SSS para bumili ng sapi sa Belle Corporation 
(pagmamay-ari ni Estrada sa pamamagitan ng 


ni Nathagas. Humantong ito sa apat na araw na 
walkout na pinamunuan ng Alert and Concerned 
Employees for a Better SSS (ACCESS) at pumaralisa 
sa lahat ng upisina ng SSS sa buong bansa. 
Sinuportahan sila ng COURAGE, Kilusang Mayo 
Uno at iba pang militanteng grupo. Sa harap ng 
matinding protesta, naobligang hugutin na ni 
Macapagal-Arroyo nitong Agosto 2 si Nañagas mula 
sa SSS upang mabuhusan ng malamig na tubig ang 
mainit na pakikibaka ng mga empleyado. 

Ang naturang hakbang ay tinaguriang “peace 
formula” o pormula ng rehimeng Macapagal-Arroyo. 


kanyang kroni at dummy 
o prente na si Dante 
Tan). Inatasan din ni 
Estrada ang presidente 
ng Government Service 
Insurance System na 
bumili ng sapi sa 


Subalit di nagtagal ay ipinadama 
na rin ng huli ang kamay na bakal 
nito. Sinabi ng bagong hirang na 
presidente ng SSS na si Corazon 
de la Paz na kakasuhan ang mga 
empleyadong nanguna at lumahok 
sa walkout, kasabay ng deklarasyon 


naturang korporasyon. 

Mula sa kabuuang P1.8 bilyong pondo ng SSS 
at GSIS na ipinautang at ibinili ng mga sapi sa 
Belle Corporation, tumabo si Estrada ng P284 
milyong tubong kapital at P189 milyon pang 
komisyon. 

Malaki rin ang nakakaltas mula sa pondo 
ng SSS bunga ng naglalakihang sweldo, bonus, 
insentibo, per diem at iba pang pribilehiyo ng 
mismong mga upisyal ng SSS. Ang mismong 
buwanang sweldo lamang ng presidente at 58 bise 
presidente ng SSS ay hindi bababa ng P100,000 at 
may umaabot pang mahigit P300,000. Mayroon 
din silang 13 month, 14? month, hanggang 16" 
month pay o karagdagang sahod. Bukod rito, sa 
nakaraang taon, kumita ang mga upisyal ng SSS 
ng karagdagang P235.1 milyon sa pamamagitan 
ng bonus at P211 milyon sa pamamagitan ng mga 
insentibo. Tumatanggap din sila ng P150,000 
bawat araw ng pag-upo sa board of directors ng 
mga kumpanya kung saan may mga kinatawan 
ang SSS. 

Bahagyang umatras ang rehimeng Macapagal- 
Arroyo sa pagsasapribado ng SSS nang maglunsad 
ng malawakang protesta ang mga empleyado nito. 
Pitumpung araw na nagpiket ang mga empleyado 
tuwing lunchbreak upang ipahayag ang kanilang 
disgusto sa planong pribatisasyon at sa pamamalakad 

Tinitiyak ng mga 


na ipagpapatuloy ang 
mga repormang nasi- 
mulan na sa SSS (na 


empleyado ng mga 
ahensya ng gubyerno na 
malapit nang isapribado, 
na hindi matitinag ang 
kanilang paglaban sa 
pribatisasyon. Seguridad 
sa trabaho at kapakanan 
ng mamamayang 
pagkakaitan ng 
karampatang serbisyo ang 
kanilang ipinaglalaban. 


ang ibig sabihin ay 
mga hakbang tungo 
sa lubos na pribati- 
sasyon). Masusi nilang 
pinag-aaralan kung 
paano pahihinain ang 
organisasyon ng mga 
empleyado ng SSS 
upang mapigilan ang 
muli nilang pag-aaklas 
kapag tuluyan nang 


maipatupad ang priba- 
tisasyon nito. 

Subalit, tinitiyak ng mga empleyado ng SSS, 
sampu ng mga empleyado ng NFA, NHA at 
iba pang ahensya ng gubyerno na malapit nang 
isapribado, na hindi matitinag ang kanilang 
paglaban sa pribatisasyon. Seguridad sa trabaho 
at kapakanan ng mamamayang pinagkakaitan ng 
karampatang serbisyo ang kanilang ipinaglalaban. 
Umani na ng maliit na tagumpay ang kanilang 
matatag na paninindigan at kolektibong pagkilos. 
Sa pagsasanib ng kanilang pakikibaka sa mas 
malawak na pakikibaka ng sambayanan, hangad 
nila ang mas malalaki at lubusang tagumpay. 

Mga operasyong militar sa Kabikulan, kinundena 


MARIING KINUNDENA NG ROMULO JALLORES COMMAND 
(RJC) ng Bagong Hukbong Bayan (BHB) sa Bikol 
ang walang habas na militarisasyon sa rehiyon. 

Sa isang pahayag noong Agosto 6, tinuligsa ni 
Kasamang Jose Buenaobra, tagapagsalita ng RJC, 
ang pagkubkob ng Alpha Company ng 42nd IB 
noong Hulyo 28 sa bahay na diumano'y pinaghi- 
himpilan ng mga Pulang mandirigma sa Sityo 
Naposte, Barangay Amomokpok, Ragay, Camarines 
Sur. 

Pinatay ng mga reaksyunaryong tropa sa natur- 
ang opensiba si Jesus “Ka Lito” Emeros at hinuli 
ang isang kabataang nagngangalang Matias Rafael 
Padilla Din. Si Ka Lito ay tubong Ragay at pina- 
ratangang mandirigma ng BHB. Si Matias Din 
naman ay isang dating mag-aaral ng Unibersidad ng 
Pilipinas sa Diliman, Quezon City na nakikipamuhay 
sa mga magsasaka. 


AFP: MAKAMASA SA SALITA, BERDUGO SA GAWA 

Ayon kay Ka Jose, isinagawa ng 42nd IB ang 
nasabing pagkubkob sa kabila ng paghamon ng AFP 
sa BHB na pansamantalang ihinto ang mga aksyong 
militar sa buong rehiyon upang tumulong sa mga 
biktima ng pagputok ng bulkang Mayon. Aniya, 
“Paglabag sa sariling hungkag na pagposturang 
ito ng AFP ang sa aktwal ay walang-puknat na pag- 
ooperasyon ng mga tropa nito (maging) sa mismong 
prubinsya ng Albay.” 

Inilantad pa ni Ka Jose na sa katunayan, ang 
ipinangangalandakan ng reaksyunaryong AFP na 
“pagtulong” sa mga biktima ng pagputok ng bulkang 
Mayon ay panlilinlang lamang sa mamamayan at 
rebolusyonaryong kilusan. Habang nagpapanggap 
na makamasa, walang-maliw na sinusunod ng 
AFP ang atas na alagaan ang mga ari-arian ng 
naghaharing-uri gaya ng mga bangko, shopping 
mall at mga bodega ng bigas at pagkain. Samantala, 
tuluy-tuloy na nililigalig at sinasalanta ng kabi- 


20 


kabilang opensiba ng mga pasistang militar ang 
buhay at kabuhayan ng masang anakpawis. “Ang 
pagpapanatili ng “katahimikan at kaayusan’ ay 
operasyong “pagkontrol sa mamamayan”,” ani Ka 
Jose, “kayat ang armado at unipormadong presensya 
nila sa kabayanan ay terorismo na sa masa, habang 
nakaamba ang pasistang hambalos sa minimum na 
deklarasyon ng red alert status”. 

Pinag-iba ng tagapagsalita ang rebolusyonar- 
yong BHB at ang reaksyunaryong AFP. Aniya, 
“Kabaligtaran ng kaduda-dudang civic action 
ng reaksyunaryong AFP, likas sa katangian at 
oryentasyon ng BHB ang pagtulong sa mamamayan 
sa lahat ng pagkakataon, may kalamidad man o 
wala.” Ipinaliwanag niyang sa tuwina'y kabalikat ng 
masang magsasaka at lahat ng aping mamamayan 
ang BHB sa pakikipaglaban para sa sariling sakahan, 
pagpapataas ng kita sa produksyon, paglulunsad ng 
mga kampanyang pang-edukasyon, pangkalusugan, 
pangkapaligiran at marami pang iba. “Higit sa lahat,” 
sabi niya, “katuwang ng mamamayan ang BHB sa 
rebolusyonaryong paglaban upang ganap na pawiin 
ang karukhaan at kawalang-katarungang dulot ng 
pagsasamantala at pang-aapi ng mga dayuhan at 
lokal na naghaharing uring panginoong maylupa at 
kumprador-burgesya.” 

Binigyang-diin din sa pahayag ng RJC ang 
pagiging sagad-sa-butong berdugo ng reaksyunar- 
yong militar. Inihalimbawa niya ang makahayop na 
pagpaslang kay Ma. Graziella “Ka Sisa” Miranda, 25 
taong gulang, mahusay na kadre ng Partido at BHB 
sa Albay at isa ring dating a 
mag-aaral ng UP Diliman % 
bago magpultaym sa BHB 
noong 1998. Si Ka Sisa ay 
nadakip nang buhay, pina- 
hirapan at pinatay ng mga 
tropa ng 22nd IB bilang ganti 
sa pag-isnayp ng BHB sa 

Tar MGA BALITA NG PAKIKIBAKA 


” 


Pinarusahan ng Bagong Hukbong Bayan (BHB) 
sa Occidental Mindoro ang assistant provincial 
police director for operations sa Occidental Mindoro 
na si Sr. Supt. Winston Ebersole. Ang pamamarusa 
ay isinagawa noong umaga ng Hulyo 29 sa Baran- 
gay Labangan, Poblacion San Jose ng naturang 
prubinsya. 

Si Ebersole ay pinarusahan dahil sa marami 
niyang kasalanan laban sa mamamayan at rebolusyo- 
naryong kilusan sa Occidental Mindoro. Sa isang 
dalawang-pahinang pahayag, inilatag ni Kasamang 
Victor Rivero, tagapagsalita ng Lucio de Guzman 
Command ng BHB sa Mindoro, na si Ebersole ang 
responsable sa pagtortyur at pagsalbeyds noong 
Nobyembre 1987 kay Kasamang Lucio de Guzman. 


REKRUTER NG CAFGU, PINARUSAHAN 


Pinarusahan ng mga Pulang mandirigma si 
Isabelo Barbecho II, aktibong rekruter para 
sa Citizens” Armed Forces Geographical Unit 
(CAFGU), bandang umaga nitong Agosto 25. 

Si Barbecho ay dating kapitan ng Barangay 
Pawa, Matnog, Sorsogon. Pinarusahan siya ng mga 
Pulang mandirigma matapos niyang balewalain 
ang ilang beses nang babala ng rebolusyonaryong 
kilusan laban sa masugid niyang pagrekluta ng 
kalalakihan sa barangay upang ipasok sa CAFGU. 
Pasimuno rin siya ng pagtatayo ng lambat-paniktik 
na nagpahamak sa mga rebolusyonaryong pwersa 
sa barangay at mga karatig . 

Si Barbecho ay kapatid ni Col. Isabelo Barbecho 
IMI, dating kumander ng 2nd IB na nananalanta 
naman sa Juban, Sorsogon. 


UPISYAL NG PNP PINARUSAHAN SA OCCIDENTAL MINDORO 


Ang pangkalahatang kumand ng BHB sa Mindoro 
ay ipinangalan sa huli, na noo'y kalihim ng komite 
ng Partido sa isla ng Mindoro. 

Si Ebersole rin ang salarin sa pagsalbeyds noong 
taon ding iyon kay Arnel Mendoza, isang lider 
estudyante. Si Mendoza, ani Kasamang Rivero, ay 
ihinulog sa dagat mula sa isang helikopter. 

Ang naturang mga krimen ay isinagawa ng 268 
Philippine Constabulary Coy na pinamumunuan 
noon ni Ebersole. 

Sangkot din si Ebersole sa pagbubuo ng mga 
anti-komunistang grupong vigilante at sa pag- 
papatakbo ng mga sindikato ng mga upahang 
mamamatay-tao, magnanakaw, manghoholdap at 
mga iligal na nagbebenta ng mga baril. 


DEPENSIBA NG BHB SA CEBU, 
NAGAWANG OPENSIBA 


Dalawang elemento ng Scout Rangers na 
kabilang sa Task Force Cebu ang napatay nang 
kubkubin ng kanilang yunit ang isang kampo ng 
BHB sa Sityo Bungyas, Barangay Ampungol, 
Sogod, Cebu City nitong Agosto 20. Nasugatan din 
ang pinuno ng naturang tropa na si SSgt. Antonio 
Salinas.. 

Papalapit ang mga tropa ng Scout Rangers na 
kukubkob sa hinihimpilan ng BHB nang 10:25 
ng umaga nang matunugan ng mga Pulang mandi- 
rigma. Agad na nakapamutok ang mga gerilya, 
dahilan upang magkaroon ng kaswalti sa panig ng 
reaksyunaryong tropa. Umatras ang mga itong bigo 
sa tangkang kubkubin ang mga Pulang mandirigma. 
Walang kaswalti sa panig ng BHB. 


4 dalawa nilang kasamahan nang salakayin ng 
mga ito ang himpilan ng BHB sa Barangay Bololo, 
Guinobatan ng naturang prubinsya noong Hunyo 
10. 

Inilantad rin ng RJC ang pagiging sagad- 
sagarang pasista ni Col. Danilo Lim na siyang 
punong-upisyal ng 42nd IB. Ayon kay Ka Jose, 

si Colonel Lim na nagtapos sa imperyalistang 
akademyang pangmilitar na West Point ay may 
utang na dugo sa rebolusyonaryong kilusan. Isa 
lamang sa kanyang mga kaso ang pagtortyur at 
pagpatay sa isang kadre ng BHB noong siya ay 
isang tinyente pa bandang kalahatian ng dekada 
1980. 

2 PULIS PATAY SA AMBUS SA AGUSAN DEL 
SUR 


Dalawang pulis ng Talacogon Police Sta- 
tion sa Agusan del Sur ang napatay matapos 
tambangan ng mga Pulang mandirigma nitong 
Agosto 1. 

Sina SPO3 Antonio Godoy Labarete at PO1 
Darwin de Jesus Tecson Jr. ay nagsasagawa 
ng regular na pagpapatrulya nang ambusin ng 
mga gerilya sa Del Monte Gym, Talacogon, 
bandang alas-10 ng gabi habang nagdiriwang 
ng kapistahan ang barangay. 

Kaagad na namatay ang dalawang pulis. 
Nasamsam ng BHB mula sa kanila ang isang 
.45 at isang 9 mm. 


MGA KINATAWAN NG BAYAN MUNA, 
PINASUMPA NA 


Ang mga kinatawan ng Bayan Muna na sina 
Crispin Beltran (Ka Bel), Satur Ocampo (Ka 
Satur) at Liza Masa (Ka Liza) ay nanumpa na 
bilang mga kongresista nitong Agosto 20. 

Sa isang panayam, sinabi ni Ka Satur na ang 
trabaho sa kongreso ay ekstensyon lamang ng 
demokratikong kilusan ng mamamayan. 

Noong Agosto 21, isinumite na ng Bayan 
Muna ang mga kauna-unahang panukala nila 
sa Kongreso: ang House Bill No. 2605 na 
nananawagan para sa P125 pambansang across- 
the-board na pagtaas ng sahod para sa mga 
manggagawa sa pribadong sektor, at ang House 
Bill No. 2606 na nananawagan para sa P3,000 
pagtaas ng buwanang sahod ng mga kawani 
ng gubyerno. 

Pagkatapos maisumite ang mga panukala, 
lumahok ang tatlong kinatawan sa isang 
human chain sa kalsadang pumapalibot sa 
Batasan Pambansa. Kabilang sa mga bumuo 
ng human chain ang iba't ibang militanteng 
organisasyon. 

Ilang buwan na nabimbin ang pagpapa- 
sumpa sa Bayan Muna nang repasuhin ng Korte 
Suprema ang kwalipikasyon ng mga grupong 
lumahok sa eleksyong party list. 

Kasamang Antonio Zumel, 
pinarangalan 


ang idinaos para sa dakilang rebolusyo- 

naryong lider na si Kasamang Antonio 
Zumel na yumao nitong Agosto 13. 

Si Ka Zumel ay kilala bilang isang 
rebolusyonaryong mamamahayag at lider 
noon pa mang dekada “70. Naging myembro 
siya ng Komite Sentral ng Partido Komunista 
ng Pilipinas, tagapangulo ng National Demo- 
cratic Front noong 1990-94 at tagapangulong 
pandangal nito mula 1994. Nakatatandang 
tagapayo siya ng negotiating panel ng NDFP 
sapul noong 1992. Noong 1972, kabilang si 
Ka Zumel sa mga mamamahayag na nag-iwan 
sa kanilang relatibong maginhawang buhay at 
establisadong hanap buhay at buong-panahong 
umanib sa rebolusyonaryong kilusang lihim 
upang labanan ang diktadurang US-Marcos. Isa 
siya sa mga naunang myembro ng patnugutan 
ng Liberation (pahayagan ng NDF) at Balita 
ng Malayang Pilipinas (news agency ng NDF). 
Naging patnugot din siya ng Dangadang 
(rebolusyonaryong pahayagang masa ng 
Ilocos-Montafosa). Bago siya itinalaga sa 
Europe noong huling bahagi ng dekada 1980, 
naging kagawad siya ng Pambansang Komi- 
syon sa Propaganda ng Partido at patnugot ng 
Ang Bayan. Namatay siya bunga ng lumubhang 
sakit sa bato, diabetes at kumplikasyon sa 
puso. 

Nitong Agosto 17, pinarangalan siya 
kapwa sa Pilipinas at The Netherlands ng 
iba't ibang rebolusyunaryo at progresibong 
organisasyon. 

Sa Pilipinas, humigit-kumulang 1,000 
ang bilang ng mga kamag-anak, kaibigan at 
kasamahan ni Ka Zumel at ilang myembro 
ng reaksyunaryong gubyerno ang dumalo sa 
“Parangal ng Bayan” (People's Tribute) para 
sa kanya. Nagtipun-tipon sila sa Church of the 
Holy Sacrifice sa Unibersidad ng Pilipinas B 


Je makabuluhang pagtitipon-parangal 

.. karugtong ng Kasamang Antonio Zueml, pinarangalan 


sa Diliman at nagbigay ng kani-kanilang mapagpugay na pamamaalam 
sa rebolusyonaryong lider. 

Nagsalita para sa pamilya ni Kasamang Zumel si Ma. Luisa Zumel 
Lopez, ang kanyang pinakamatandang kapatid. Nagpahayag ang mga 
kasamahan ni Ka Zumel sa midya, gayundin ang mga dati niyang 
katrabaho sa lihim na kilusan na nasa hanay ng mga propesyunal o di 
kaya'y nasa ligal na demokratikong kilusan. Dumalo rin sa pagtitipon 
ang mga negosyador ng gubyerno sa usapang pangkapayapaan 
na sina punong-negosyador Silvestre Bello at DAR Sec. Hernani 
Braganza. 

Isang myural (malaking ipinintang debuho) ni Kasamang Zumel 
ang nilikha ng mga progresibong artista para sa okasyon. Nagkaroon 
din ng eksibit ng mga larawan niya mula pagkabata. 

Maghahatinggabi nang nagtapos ang pagtitipon sa pamamagitan 
ng isang video hinggil sa kanyang buhay at pakikibaka. 

Sa Crematorium Daelwijk, Utrecht, The Netherlands naman, 
nagtipon para sa serbisyo sa paglilibing ang mga kapatid at kamag- 
anak ni Ka Zumel, kabilang si dating AFP Brig. Gen. Jose Ma. 
Carlos Zumel, mga kasama sa National Democratic Front of the 
Philippines, mga malalapit na kaibigan, mga kinatawan ng maraming 
organisasyon at partido at ang komunidad ng mga Pilipino sa The 
Netherlands. 

Binuksan ni Kasamang Luis Jalandoni, punong-negosyador ng 
panel pangkapayapaan ng NDFP, ang pagtitipon. Sa 
kanyang pagpupugay, sinabi ni Kasamang Jalandoni 


“Ginugol ni Ka Zumel 


na sa pagkatao ni Ka Zumel ay naramdaman niyang Sa kilusan ang kanyang 
buhay na buhay ang mga rebolusyonaryong prinsipyo: talento at kakayahan 
mainit na pakikisama sa mga kasama, mga kaibigan, bilang mamamahayag. 
masa at mga kaalyado at ubos-lakas na pagpapatupad Napakahusay niya sa 


ng mga responsibilidad sa gawain, sa loob man o sa migs o 
gawaing impormasyon at 
labas ng bansa. I f 
“Sa kanyang pagpanaw, nawalan ang rebolusyonar- edukasyon. Tinangan mya 
yong kilusan ng isang dakilang lider,” sabi ni Kasamang ang maningning na tradis- 
Coni Ledesma, na nagbaybay sa kanyang talambuhay. yon nina Marcelo H. Del 
Dagdag ni Kasamang Jose Maria Sison sa isang Pilar at Amado V. Her- 
pahayag na binasa para sa kanya ni Kasamang Julie nandez. Kinukumplimen- 
de Lima-Sison, “Isa siyang natatanging komunista. 
taryuhan ng panulat ang 
Napakahalaga ng kanyang mga kontribusyon sa pagsu- 
long ng rebolusyong Pilipino.” Aniya, “Ginugol ni Ka espada ng rebolusyong 
Zumel sa kilusan ang kanyang talento at kakayahan Pilipino.” 
bilang mamamahayag. Napakahusay niya sa gawaing > 8 --Ka Jose Maria Sison 

4 impormasyon at edukasyon. Tinangan niya ang maningning 
na tradisyon nina Marcelo H. del Pilar at Amado V. Hernandez. 
Kinukumplimentaryuhan ng panulat ang espada ng rebolusyong 
Pilipino.” 

Nilaman din ng parangal ang mga handog na panalangin 
mula sa mga komunidad ng mga migranteng Pilipino at mga 
mensahe ng pagpupugay mula sa mag-anak at kapatid ni Ka 
Zumel. Pagkatapos nito, pinatugtog ang mga paboritong awitin 
ng yumaong rebolusyonaryong lider. 

Kinagabihan, mas marami pang mga Pilipino, mga kaibigan, 
tagahanga't mga kasama ang nagtipon sa lumang simbahan sa 
sentro ng Utrecht upang bigyang parangal si Ka Zumel. Mahigit 
50 organisasyon, pampulitikang partido at indibidwal sa loob at 
labas ng bansa ang nagpaabot ng mga mensahe ng pakikiramay at 
pakikiisa, maging si Gloria Macapagal-Arroyo. 

Kabilang sa mga nagbigay ng madamdaming pahayag si 
Kasamang Jose Ma. Sison. Muli ring nagpahayag si dating 
AFP General Zumel ng pagpupugay at ng pagkamangha sa 
bumubuhos na ekspresyon ng dalamhati sa pagyao ng kanyang 
rebolusyonaryong kapatid. 

Buong araw ng Agosto 17 ay dumagsa sa NDFP 
International Information Office sa Utrecht ang 
maraming nakiramay at nagdalamhati sa pagpanaw 
ni Ka Zumel. 

Ayon sa mga kasama, mistulang pamamaalam ni 


“Kabilang sa mga 
relatibong nakatatanda 
kumpara sa mga kabata- 

ang nasa kilusan natin, 
ako mismo'y sasapit na sa 
ika-69 taon at di kalauna'y 
papanaw na... pinag- 
mamasdan na lamang 
namin nang may kasiya- 
han at pagmamalaki ang 
lumalapad na hanay ng 
rebolusyonaryong kilusan 
na ngayo'y nakikipaglaban 
para sa mga pambansa't 
demokratikong karapatan 
ng ating mamamayan-at 
sa hinaharap, para sa 
sosyalismo.” 

-- Ka Antonio Zumel 


Ka Zumel ang kanyang panghuling pampublikong 
talumpati na binasa sa Solidarity Conference for a Just 
and Lasting Peace (Kumperensya ng Pagkakaisa para 
sa Makatarungan at Pangmatagalang Kapayapaan) 
noong Abril. Aniya rito: “Kaming sumampa sa 
kilusan sa panahon ng kasanggulan nito noong 
patapos ang dekada 1960 o maagang bahagi ng dekada 
1970 ay tumatanda na. Kabilang sa mga relatibong 
nakatatanda kumpara sa mga kabataang nasa kilusan 
natin, ako mismo'y sasapit na sa ika-69 taon at di 
kalauna'y papanaw na... pinagmamasdan na lamang 
namin nang may kasiyahan at pagmamalaki ang 
lumalapad na hanay ng rebolusyonaryong kilusan 
na ngayo'y nakikipaglaban para sa mga pambansa't 
demokratikong karapatan ng ating mamamayan-at 
sa hinaharap, para sa sosyalismo.” 


Ang AB ay maglalabas ng espesyal na isyu hinggil kay 
Kasamang Antonio Zumel sa nalalapit na hinaharap. 

